**117/2025. (IV. 30.) Kgy. sz. határozat**

1./ Szombathely Megyei Jogú Város Közgyűlése Szombathely Megyei Jogú Város Önkormányzata vagyonáról szóló 40/2014. (XII.23.) önkormányzati rendelet 19. § (2) bekezdés a) pont al) alpontja alapján a **SZOVA Szállodaüzemeltető Kft.** 2025. évi üzleti tervét önkormányzati támogatás nélkül, -985 eFt tervezett adózott eredmény mellett jóváhagyásra javasolja a társaság taggyűlésének.

2./ Szombathely Megyei Jogú Város Közgyűlése javasolja a társaság taggyűlésének, hogy fogadja el a Service4YOU Szállodabefektető Zrt. ajánlatát és a SZOVA Nonprofit Zrt. névértéken vásárolja meg a társaságtól a SZOVA Szállodaüzemeltető Kft. 25%-os üzletrészét. A Közgyűlés felkéri a SZOVA Nonprofit Zrt. vezérigazgatóját, hogy készítse elő az üzletrész adásvételi szerződésének tervezetét és terjessze azt jóváhagyásra a Közgyűlés elé.

3./ A Közgyűlés felhatalmazza a SZOVA Nonprofit Zrt. Igazgatóságának Elnökét, hogy a társaság taggyűlésén a fenti döntéseknek megfelelően szavazzon.

**Felelős:** Dr. Nemény András polgármester

 Dr. Horváth Attila alpolgármester

 Dr. Károlyi Ákos jegyző

 (A végrehajtásért:

Dr. Gyuráczné dr. Speier Anikó, a Városüzemeltetési és Városfejlesztési Osztály vezetője

Stéger Gábor, a Közgazdasági és Adó Osztály vezetője

Kovács Cecília, a társaság ügyvezetője)

**Határidő:** a társaság taggyűlése